Legal Document

Category: 822

Text:
34. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 862 της 22/29 Δεκ. 1960 (ΦΕΚ Α΄ 209) Περί οργανώσεως του Γενικού Λογιστηρίου του Κράτους. Έχοντες υπ’ όψιν 1) τα άρθρ. 1 και 5 του Νόμ. 3925/59 «περί Υπουργείων και των Οργανισμών των Δημοσίων Πολιτικών Υπηρεσιών», 2) το άρθρον μόνον του από 20/23.12.1959 Β΄.Δ/τος» περί παρατάσεως προθεσμιών των άρθρ. 4 (παρ. 1) και 5 (παρ. 1) του Νόμ. 3925 κλπ. 3) τας υπ’ αριθ. 728/1960 και 824/1960 γνωμοδοτήσεις του Α.Σ.Δ. Υπηρεσιών και 4) την υπ’ αριθ. 670/16.11.1960 γνωμοδότησιν του Συμβουλίου της Επικρατείας, προτάσει του Προέδρου της Κυβερνήσεως και των επί του Συντονισμού και Οικονομικών Υπουργών, απεφασίσαμεν και διατάσσομεν. ΜΕΡΟΣ ΠΡΩΤΟΝ  ΚΕΦΑΛΑΙΟΝ Α΄ Οργάνωσις και αρμοδιότητες του Γενικού  Λογιστηρίου του Κράτους Άρθρ.1.-Το Γενικόν Λογιστήριον του Κράτους, ως μετονομάζεται η Γενική Διεύθυνσις Δημοσίου Λογιστικού, αποτελεί Ανωτάτην, γενικής αρμοδιότητος, Κρατικήν Υπηρεσίαν υπαγομένην εις τον Υπουργόν των Οικονομικών. Βλ. Π.Δ. 636/23-30 Ιουλ. 1977 (ΦΕΚ Α΄ 209) «περί διαρθρώσεως του Υπ. Οικονομικών και Οργανισμού των Υπηρεσιών αυτού» στον τόμ. 24 σελ. 29 και ήδη ΠΔ 284/1988 (ΦΕΚ Α΄128),τόμος 24,σελίδα 58,193. Σελ. 16(γ) Τεύχος 717-Σελ.8